Gunvor Ingstad Trætteberg

Gunvor Ingstad Trætteberg (født 2. mai 1897, død 1. desember 1975) var en norsk etnolog og drakthistoriker. Hun var søster av Helge Ingstad og gift med heraldikeren Hallvard Trætteberg.

Hun gikk på Kunst- og håndverksskolen i Bergen i 1915, Statens håndverks- og kunstindustriskole 1917–18 og var samtidig volontør ved Norsk Folkemuseum. Hun var senere knyttet til De Sandvigske Samlinger. Hun foretok gjennom mange år draktstudier i nordiske land og på kontinentet.

Boken Skinnhyre og sjøklær; fiskerbondens utrustning på 1700- og 1800-tallet, som broren Helge Ingstad kalte hennes livsverk, ble utgitt etter hennes død med Målfrid Grimstvedt og Jon Godal som redaktører og med et forord av Helge Ingstad.

Publikasjoner 
 Draktstudier fra Øygarden : 1938-1939, 1941
 Handakledet og den seremonielle tildekning av hendene; en drakthistorisk studie knyttet til Hordaland, 1944
 Folk-costumes of Norway, Dreyer, 1966
 Skinnhyre og sjøklær; fiskerbondens utrustning på 1700- og 1800-tallet, redigert av Målfrid Grimstvedt og Jon Godal, med forord av Helge Ingstad, Landbruksforlaget, 1999, ISBN 9788252923759

Referanser 

Norske museumsfolk
Norske etnologer